Māris Verpakovskis

Māris Verpakovskis (Maris Verpakovskis, g. 1979 m. spalio 15 d.) – Latvijos vyrų futbolo rinktinės ir PAE Ergotelīs puolėjas. Jis Latvijos rinktinėje žaidė 86 rungtynes, įmušė 28 įvarčius.

Verpakovskis pasaulyje žinomas tapo 2003 m., kai 2004 m. Europos čempionato kvalifikaciniame turnyre per 10 rungtynių įmušė 6 įvarčius, tarp jų ir lemiamose varžybose prieš Vengrijos, Švedijos ir Turkijos rinktines. 2004 m. Europos čempionate Verpakovskis įmušė vienintelį rinktinės įvartį turnyre. Verpakovskis yra Latvijos vyrų futbolo rinktinės visų laikų rezultatyviausias futbolininkas,  taip pat dukart (2003 ir 2004 m.) pripažintas geriausiu Latvijos metų futbolininku.

Karjera

Liepājas Metalurgs 

Mario Verpakovskio tėvas Ilmaras taip pat buvo žinomas Latvijos futbolininkas, todėl nestebina ir Mario pasirinkimas savo gyvenimą susieti su futbolu. Pradėjęs treniruotis gimtojoje Liepojoje, ir jau 1996 m. būdamas 16 metų debiutavo Latvijos čempionate komandos Liepājas Baltika sudėtyje, kuri 1997 m. persivadino į FHK Liepājas Metalurgs. Žaidžiant Metalurgo sudėtyje, Verpakovskį pastebėjo ir Latvijos rinktinės treneriai. Rinktinėje jis debiutavo 1999 m. birželį 2000 m. Europos čempionato kvalifikacinio turnyro rungtynėse Atėnuose prieš Graikijos rinktinę. Jau savo pirmosiose varžybose rinktinės gretose Maris pasižymėjo įvarčiu.

Skonto 

2001 m. Verpakovskis perėjo į Latvijos komandą Skonto FC bei tapo lyderiu tiek klube, tiek rinktinėje. Skonto FC sudėtyje Verpakovskis triskart tapo Latvijos čempionu. Jo žvaigždžių valanda išmušė 2003 m. rudenį, kai po kelių svarbių įvarčių rinktinės gretose, Verpakovskis tapo nacionaliniu didvyriu, atvesdamas Latvijos rinktinę į 2004 m. Europos čempionatą.

Dinamo Kiev 

Dėl puikaus pasirodymo rinktinėje Verpakovskiu susidomėjo keli geriausi Europos klubai, tačiau jis pasirašė 5 metų sutartį su Ukrainos superklubu Dynamo Kyiv ir 2004 m. tapo Ukrainos čempionu. 2004–2005 m. sezone Verpakovskis Dynamo klubo sudėtyje žaidė ir UEFA Čempionų lygoje ir įmušė įvartį į Real Madrid vartus.

Getafe 

2006 m. lapkritį pasirodė gandai dėl Mario Verpakovskio perėjimo į Kroatijos futbolo klubą Dinamo Zagreb. Juo taip pat susidomėjo kitas Ukrainos futbolo klubas Dnepropetrovsko Dnipro. Galiausiai Maris buvo išnuomotas Ispanijos aukščiausiosios lygos klubui Getafe CF.

Pasiekimai 
 Geriausias Latvijos metų futbolininkas – 2 (2003, 2004)
 Latvijos čempionas – 3 (2001–2003)
 Latvijos taurės laimėtojas – 2 (2001, 2002)
 Geriausias Latvijos čempionato puolėjas – 2 (2002, 2003)
 Ukrainos čempionas – 1 (2004)
 Ukrainos taurės laimėtojas – 2 (2005, 2006)
 Ukrainos supertaurės laimėtojas – 2 (2004, 2006)

Dalyvavimas čempionatuose 

|}

Šaltiniai 

Verpakovskis, Māris